title: Komission täytäntöönpanoasetus (EU) N:o 372/2011, annettu 15 päivänä huhtikuuta 2011 , kiintiön ulkopuolisen isoglukoosin ja sokerin viennin määrällisen rajoituksen vahvistamisesta markkinointivuoden 2011/2012 loppuun asti

text:
               16.4.2011

               FI

               Euroopan unionin virallinen lehti

               L 102/8

         KOMISSION TÄYTÄNTÖÖNPANOASETUS (EU) N:o 372/2011,
   annettu 15 päivänä huhtikuuta 2011,
   kiintiön ulkopuolisen isoglukoosin ja sokerin viennin määrällisen rajoituksen vahvistamisesta markkinointivuoden 2011/2012 loppuun asti
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 61 artiklan ensimmäisen kohdan d alakohdan yhdessä sen 4 artiklan kanssa,
   sekä katsoo seuraavaa:

               (1)

               Asetuksen (EY) N:o 1234/2007 61 artiklan ensimmäisen kohdan d alakohdan mukaisesti mainitun asetuksen 56 artiklassa tarkoitetun kiintiön ulkopuolella tuotettu sokeri tai isoglukoosi voidaan viedä ainoastaan vahvistettavan määrällisen rajoituksen puitteissa.

               (2)

               Kiintiön ulkopuolista vientiä koskevat yksityiskohtaiset täytäntöönpanosäännöt vahvistetaan erityisesti vientitodistusten myöntämisen osalta komission asetuksessa (EY) N:o 951/2006 (2). Vientimahdollisuuksia silmällä pitäen määrällinen rajoitus olisi kuitenkin vahvistettava markkinointivuotta kohti.

               (3)

               Eräille unionin sokerin ja isoglukoosin tuottajille vienti unionista on merkittävä osa niiden taloudellista toimintaa, ja niillä on perinteiset markkinat unionin ulkopuolella. Sokerin ja isoglukoosin vienti näille markkinoille voisi olla taloudellisesti kannattavaa myös ilman vientitukien myöntämistä. Tätä varten on tarpeen vahvistaa kiintiön ulkopuolisen sokerin ja isoglukoosin viennin määrällinen rajoitus siten, että asianomaiset EU:n tuottajat voivat jatkaa toimituksia perinteisille markkinoilleen.

               (4)

               Markkinointivuoden 2011/2012 osalta arvioidaan, että kiintiön ulkopuolisen sokerin määrällisen rajoituksen vahvistaminen alun perin 650 000 tonniin valkoisen sokerin ekvivalenttina ilmaistuna ja kiintiön ulkopuolisen isoglukoosin määrällisen rajoituksen vahvistaminen 50 000 tonniin kuiva-aineena vastaisi markkinoiden kysyntää.

               (5)

               Sokerin maailmanmarkkinahinnat ovat pysytelleet korkeina vuoden 2010 lokakuusta alkaen, ja Lontoon ja New Yorkin sokerin futuurimarkkinoihin perustuvien maailmanmarkkinahintojen ennusteiden mukaan maailmanmarkkinahinta pysyy korkealla koko vuoden 2011 ja siitä eteenpäin. Sen vuoksi on vaikeaa antaa karkeita arvioita unioniin mahdollisesti tuotavista määristä. Markkinointivuonna 2010/2011 saadun kokemuksen perusteella oli vapautettava tiettyjä sokerin ulkopuolisen kiintiön määriä, jotta varmistettaisiin riittävät toimitukset unionin markkinoilla. Sen vuoksi olisi aiheellista sallia kiintiön ulkopuolinen vienti 1 päivästä tammikuuta 2012 alkaen siihen asti, kunnes saadaan tarkempia tietoja unionin nykyisestä markkinatilanteesta.

               (6)

               Sokerin vienti unionista tiettyihin lähellä sijaitseviin määräpaikkoihin ja kolmansiin maihin, jotka myöntävät unionin tuotteiden tuonnille etuuskohtelun, on nykyään erityisen edullisessa kilpailuasemassa. Koska sääntöjenvastaisuuksien torjumiseksi annettavaa keskinäistä avunantoa koskevat asianmukaiset välineet puuttuvat ja koska petosten riskiä on minimoitava ja kiintiön ulkopuolisen sokerin jälleentuonnista unioniin mahdollisesti aiheutuvia väärinkäytöksiä vältettävä, eräät lähellä sijaitsevat määräpaikat olisi jätettävä hyväksyttyjen määräpaikkojen ulkopuolelle.

               (7)

               Koska petosten riskin arvioidaan isoglukoosin osalta olevan alhaisempi tuotteen luonteen vuoksi, hyväksyttyjä määräpaikkoja ei ole tarpeen rajoittaa kiintiön ulkopuolisessa isoglukoosin viennissä.

               (8)

               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Kiintiön ulkopuolisen sokeriviennin määrällisen rajoituksen vahvistaminen
   1.   CN-koodiin 1701 99 kuuluvan valkoisen sokerin ilman vientitukea kiintiön ulkopuolella tapahtuvan viennin osalta asetuksen (EY) N:o 1234/2007 61 artiklan ensimmäisen kohdan d alakohdassa tarkoitettu määrällinen rajoitus on 650 000 tonnia 1 päivästä lokakuuta 201130 päivään syyskuuta 2012 kestävänä markkinointivuonna 2011/2012.
   2.   Vienti 1 kohdassa vahvistetun määrällisen rajoituksen puitteissa sallitaan kaikkiin määräpaikkoihin lukuun ottamatta:

               a)

               seuraavia kolmansia maita: Andorra, Liechtenstein, Pyhä istuin (Vatikaanivaltio), San Marino, Kroatia, Bosnia ja Hertsegovina, Serbia (3), Montenegro, Albania ja entinen Jugoslavian tasavalta Makedonia;

               b)

               unionin tullialueen ulkopuolisia jäsenvaltioiden alueita: Färsaaret, Grönlanti, Helgoland, Ceuta, Melilla, Livignon ja Campionen kunnat Italiassa sekä ne Kyproksen tasavallan alueet, jotka eivät kuulu Kyproksen tasavallan hallituksen tosiasialliseen hallintaan;

               c)

               unionin tullialueen ulkopuolisia Euroopan alueita, joiden ulkosuhteista vastaa jokin jäsenvaltio: Gibraltar.

         2 artikla
   Kiintiön ulkopuolisen isoglukoosiviennin määrällisen rajoituksen vahvistaminen
   1.   CN-koodeihin 1702 40 10, 1702 60 10 ja 1702 90 30 kuuluvan isoglukoosin ilman vientitukea kiintiön ulkopuolella tapahtuvan viennin osalta asetuksen (EY) N:o 1234/2007 61 artiklan ensimmäisen kohdan d alakohdassa tarkoitettu määrällinen rajoitus on kuiva-aineena ilmaistuna 50 000 tonnia 1 päivästä lokakuuta 201130 päivään syyskuuta 2012 kestävänä markkinointivuonna 2011/2012.
   2.   Edellä 1 kohdassa tarkoitettujen tuotteiden vienti on sallittua ainoastaan, jos ne täyttävät asetuksen (EY) N:o 951/2006 4 artiklassa säädetyt edellytykset.
   3 artikla
   Voimaantulo
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2012.
   Sen voimassaolo päättyy 30 päivänä syyskuuta 2012.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä huhtikuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 299, 16.11.2007, s. 1.

      (2)  EUVL L 178, 1.7.2006, s. 24.

      (3)  Mukaan luettuna Kosovo, sellaisena kuin se määritellään 10 päivänä kesäkuuta 1999 annetussa Yhdistyneiden kansakuntien turvallisuusneuvoston päätöslauselmassa nro 1244.


title: Komission täytäntöönpanoasetus (EU) N:o 165/2013, annettu 22 päivänä helmikuuta 2013 , voin yksityiselle varastoinnille myönnettävän tuen määrän vahvistamisesta ennakolta vuodeksi 2013

text:
               23.2.2013

               FI

               Euroopan unionin virallinen lehti

               L 51/11

      KOMISSION TÄYTÄNTÖÖNPANOASETUS (EU) N:o 165/2013,
   annettu 22 päivänä helmikuuta 2013,
   voin yksityiselle varastoinnille myönnettävän tuen määrän vahvistamisesta ennakolta vuodeksi 2013
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä 22 päivänä lokakuuta 2007 annetun neuvoston asetuksen (EY) N:o 1234/2007 (1) (yhteisiä markkinajärjestelyjä koskeva asetus) ja erityisesti sen 43 artiklan a ja d alakohdan yhdessä sen 4 artiklan kanssa,
   sekä katsoo seuraavaa:

               (1)

               Asetuksen (EY) N:o 1234/2007 28 artiklassa säädetään tuen myöntämisestä voin yksityiselle varastoinnille.

               (2)

               Voin hintojen ja varastoinnin kehityksen perusteella markkinoilla vallitsee epätasapaino, joka voidaan poistaa tai jota voidaan vähentää kausittaisella varastoinnilla. Nykyisen markkinatilanteen vuoksi on aiheellista myöntää tukea voin yksityiselle varastoinnille 1 päivästä maaliskuuta 2013.

               (3)

               Yksityisen varastoinnin tuen myöntämistä koskevista yhteisistä säännöistä eräiden maataloustuotteiden alalla 20 päivänä elokuuta 2008 annetussa komission asetuksessa (EY) N:o 826/2008 (2) vahvistetaan yksityisen varastoinnin tukijärjestelmän täytäntöönpanoa koskevat yhteiset säännöt.

               (4)

               Asetuksen (EY) N:o 826/2008 6 artiklan mukaan ennakolta vahvistettu tuki on myönnettävä saman asetuksen III luvussa säädettyjen yksityiskohtaisten sääntöjen ja edellytysten mukaisesti.

               (5)

               Asetuksen (EY) N:o 1234/2007 29 artiklan mukaan tuki olisi vahvistettava varastointikustannusten sekä tuoreen voin ja varastoidun voin ennakoidun hintakehityksen perusteella.

               (6)

               On aiheellista vahvistaa kyseisten tuotteiden varastoonvienti- ja varastostapoistamiskustannuksille sekä kylmävarastoinnin päiväkohtaisille kustannuksille ja rahoituskustannuksille myönnettävä tuki.

               (7)

               Tämän toimenpiteen täytäntöönpanon helpottamiseksi ja jäsenvaltioissa voimassa olevan käytännön huomioonottamiseksi tuen olisi koskettava ainoastaan tuotteita, jotka on viety kokonaisuudessaan varastoon. Sen vuoksi olisi säädettävä asetuksen (EY) N:o 826/2008 7 artiklan 3 kohtaan tehtävästä poikkeuksesta.

               (8)

               Jos varastointia koskevat tiedot sisältyvät jo tukihakemukseen, on hallinnollisen tehokkuuden ja yksinkertaistamisen vuoksi aiheellista luopua vaatimuksesta, joka koskee samojen tietojen ilmoittamista sen jälkeen kun asetuksen (EY) N:o 826/2008 20 artiklan ensimmäisen kohdan a alakohdassa tarkoitettu sopimus on tehty.

               (9)

               Jos sopimusnumero merkitään varastokirjanpitoon, jäsenvaltioiden olisi yksinkertaistamisen ja logistisen tehokkuuden vuoksi voitava luopua vaatimuksesta, joka koskee sopimusnumeron merkitsemistä kuhunkin varastoituun yksikköön.

               (10)

               Hallinnon tehostamiseksi ja yksinkertaistamiseksi ja voin varastoinnin erityistilanne huomioon ottaen asetuksen (EY) N:o 826/2008 36 artiklan 6 kohdassa säädetyt tarkastukset olisi tehtävä ainakin puolelle kaikista sopimuksista. Sen vuoksi olisi säädettävä kyseistä artiklaa koskevasta poikkeuksesta.

               (11)

               Yhteisen markkinajärjestelyn, suorien tukien järjestelmän, maataloustuotteiden menekinedistämisen ja syrjäisimpiin alueisiin ja Egeanmeren pieniin saariin sovellettavien järjestelyjen täytäntöönpanemiseksi jäsenvaltioiden komissiolle toimittamien tietojen ja asiakirjojen tiedoksiantamista koskevista yksityiskohtaisista säännöistä 31 päivänä elokuuta 2009 annetussa komission asetuksessa (EY) N:o 792/2009 (3) vahvistetaan jäsenvaltioiden toimivaltaisten viranomaisten komissiolle toimittamien tietojen ja asiakirjojen tiedoksiantamista koskevat yhteiset säännöt. Kyseiset säännöt koskevat erityisesti jäsenvaltioiden velvollisuutta käyttää komission niiden käyttöön asettamia tietojärjestelmiä ja tietojen lähettämiseen valtuutettujen viranomaisten tai henkilöiden käyttöoikeuksien validoimista. Lisäksi kyseisessä asetuksessa vahvistetaan tietojärjestelmiin sovellettavat yleiset periaatteet, jotta asiakirjojen aitous, eheys ja luettavuus voidaan varmistaa kaikkina aikoina. Siinä säädetään myös henkilötietojen suojaamisesta.

               (12)

               Asetuksen (EY) N:o 792/2009 mukaan velvollisuudesta käyttää tietojärjestelmiä mainitun asetuksen mukaisesti on säädettävä erityisestä ilmoitusvelvollisuudesta annettavissa asetuksissa.

               (13)

               Komissio on kehittänyt tietojärjestelmän, jolla se pystyy hallinnoimaan asiakirjoja ja menettelyjä sähköisesti omissa sisäisissä menettelyissään sekä tehdessään yhteistyötä yhteisen maatalouspolitiikan toteuttamiseen osallistuvien viranomaisten kanssa.

               (14)

               Voin yksityistä varastointia koskevat tiedoksiantovelvollisuudet, erityisesti ne, joista säädetään asetuksen (EY) N:o 826/2008 35 artiklassa, katsotaan voitavan täyttää kyseisen tietojärjestelmän avulla asetuksen (EY) N:o 792/2009 mukaisesti.

               (15)

               Selkeyden vuoksi tämän asetuksen voimassaolon olisi päätyttävä sopimusvarastoinnin loppumiselle vahvistettuna päivänä.

               (16)

               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   1.   Tässä asetuksessa säädetään asetuksen (EY) N:o 1234/2007 28 artiklan a alakohdassa tarkoitetun suolatun ja suolattoman voin yksityiselle varastoinnille myönnettävästä tuesta sellaisten sopimusten osalta, jotka on tehty 1 päivän maaliskuuta 2013 jälkeen.
   2.   Asetuksen (EY) N:o 826/2008 säännöksiä sovelletaan, jollei tässä asetuksessa toisin säädetä.
   2 artikla
   Asetuksen (EY) N:o 826/2008 16 artiklan 2 kohdan c alakohdassa tarkoitettu mittayksikkö on varastointierä, joka vastaa tämän asetuksen soveltamisalaan kuuluvan tuotteen vähintään yhden tonnin painoista koostumukseltaan ja laadultaan yhdenmukaista samassa tehtaassa tuotettua määrää, joka on tuotu samana päivänä samaan varastoon.
   3 artikla
   1.   Poiketen siitä, mitä asetuksen (EY) N:o 826/2008 7 artiklan 3 kohdassa säädetään, hakemusten on koskettava ainoastaan tuotteita, jotka on viety kokonaisuudessaan varastoon.
   2.   Asetuksen (EY) N:o 826/2008 20 artiklan ensimmäisen kohdan a alakohtaa ei sovelleta.
   3.   Jäsenvaltiot voivat luopua asetuksen (EY) N:o 826/2008 22 artiklan 1 kohdan e alakohdassa tarkoitetuista sopimusnumeron merkitsemistä koskevista vaatimuksista edellyttäen, että varaston pitäjä sitoutuu kirjaamaan sopimusnumeron mainitun asetuksen liitteessä I olevassa III kohdassa tarkoitettuun rekisteriin.
   4.   Poiketen siitä, mitä asetuksen (EY) N:o 826/2008 36 artiklan 6 kohdassa säädetään, tarkastuksesta vastaavan viranomaisen on sopimusvarastointijakson päättyessä tehtävä koko elokuusta 2013 helmikuuhun 2014 kestävän varastostapoistamisjakson ajan otantatarkastuksia voin painon ja tunnistetietojen todentamiseksi ainakin puolelle sopimuksista.
   4 artikla
   1.   Edellä 1 artiklassa tarkoitetuille tuotteille myönnettävä tuki on

               —

               14,88 euroa varastoitua tonnia kohden kiinteiden varastointikustannusten osalta,

               —

               0,25 euroa tonnia ja sopimusvarastointipäivää kohden.

         2.   Sopimusvarastoon viennin on tapahduttava 1 päivän maaliskuuta ja 15 päivän elokuuta 2013 välisenä aikana. Varastosta poistaminen voi alkaa aikaisintaan 16 päivänä elokuuta 2013. Sopimusvarastointi päättyy varastostapoistamista edeltävänä päivänä tai viimeistään varastoonvientiä seuraavan vuoden helmikuun viimeisenä päivänä.
   3.   Tukea voidaan myöntää ainoastaan silloin kun sopimusvarastointijakso on 90–210 päivää.
   5 artikla
   1.   Jäsenvaltioiden on ilmoitettava komissiolle seuraavat tiedot:

               a)

               viimeistään kunkin viikon tiistaina edellisen viikon osalta määrät, joiden osalta sopimuksia on tehty, sekä tuotemäärät, joiden osalta hakemuksia sopimusten tekemiseksi on jätetty, asetuksen (EY) N:o 826/2008 35 artiklan 1 kohdan a alakohdan mukaisesti;

               b)

               viimeistään kunkin kuukauden lopussa edellisen kuukauden osalta varastoja koskevat, asetuksen (EY) N:o 826/2008 35 artiklan 1 kohdan b alakohdassa edellytetyt tiedot.

         2.   Edellä 1 kohdassa tarkoitetut ilmoitukset on tehtävä asetuksen (EY) N:o 792/2009 mukaisesti.
   6 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sen voimassaolo päättyy 28 päivänä helmikuuta 2014.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä helmikuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 299, 16.11.2007, s. 1.

      (2)  EUVL L 223, 21.8.2008, s. 3.

      (3)  EUVL L 228, 1.9.2009, s. 3.


title: Komission täytäntöönpanoasetus (EU) N:o 389/2011, annettu 19 päivänä huhtikuuta 2011 , endo-1,4-beetaksylanaasia, subtilisiinia ja alfa-amylaasia sisältävän entsyymivalmisteen hyväksymisestä munivien kanojen rehun lisäaineena (hyväksynnän haltija Danisco Animal Nutrition)  ETA:n kannalta merkityksellinen teksti

text:
               20.4.2011

               FI

               Euroopan unionin virallinen lehti

               L 104/7

         KOMISSION TÄYTÄNTÖÖNPANOASETUS (EU) N:o 389/2011,
   annettu 19 päivänä huhtikuuta 2011,
   endo-1,4-beetaksylanaasia, subtilisiinia ja alfa-amylaasia sisältävän entsyymivalmisteen hyväksymisestä munivien kanojen rehun lisäaineena (hyväksynnän haltija Danisco Animal Nutrition)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:

               (1)

               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.

               (2)

                  Trichoderma reesei (ATCC PTA 5588) -organismin tuottamaa endo-1,4-beetaksylanaasia, Bacillus subtilis (ATCC 2107) -organismin tuottamaa subtilisiinia ja Bacillus amyloliquefaciens (ATCC 3978) -organismin tuottamaa alfa-amylaasia sisältävän entsyymivalmisteen hyväksymistä varten jätettiin hakemus asetuksen (EY) N:o 1831/2003 7 artiklan mukaisesti. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

               (3)

               Hakemus koskee endo-1,4-beetaksylanaasia, subtilisiinia ja alfa-amylaasia sisältävän entsyymivalmisteen hyväksymistä munivien kanojen rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.

               (4)

               Kyseisen endo-1,4-beetaksylanaasia, subtilisiinia ja alfa-amylaasia sisältävän valmisteen käyttö hyväksyttiin kymmeneksi vuodeksi broilerien, ankkojen ja lihakalkkunoiden ruokinnassa komission asetuksella (EY) N:o 1087/2009 (2).

               (5)

               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 7 päivänä joulukuuta 2010 antamassaan lausunnossa (3), että kyseisellä endo-1,4-beetaksylanaasia, subtilisiinia ja alfa-amylaasia sisältävällä entsyymivalmisteella ei ehdotetuissa käyttöolosuhteissa ole haitallista vaikutusta eläinten tai ihmisten terveyteen tai ympäristöön ja että kyseisellä lisäaineella on mahdollista parantaa munivien kanojen munantuotantoon liittyviä parametreja. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Se myös vahvisti asetuksella (EY) N:o 1831/2003 perustetun, rehun lisäaineita käsittelevän Euroopan unionin vertailulaboratorion toimittaman raportin analyysimenetelmästä, jolla kyseinen lisäaine määritetään rehusta.

               (6)

               Endo-1,4-beetaksylanaasia, subtilisiinia ja alfa-amylaasia sisältävän entsyymivalmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Näin ollen kyseisen valmisteen käyttö tämän asetuksen liitteessä esitetyn mukaisesti olisi hyväksyttävä.

               (7)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet” kuuluva liitteessä tarkoitettu valmiste eläinten rehussa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä huhtikuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 268, 18.10.2003, s. 29.

      (2)  EUVL L 297, 13.11.2009, s. 4.

      (3)  EFSA Journal (2011); 9(1): 1949.

      LIITE

                  Lisäaineen tunnistenumero

                  Hyväksynnän haltijan nimi

                  Lisäaine

                  Koostumus, kemiallinen kaava, kuvaus, analyysimenetelmä

                  Eläinlaji tai -ryhmä

                  Enimmäisikä

                  Vähimmäispitoisuus

                  Enimmäispitoisuus

                  Muut määräykset

                  Hyväksynnän voimassaolo päättyy

                  Aktiivisuusyksikköä/kg täysrehua, jonka kosteuspitoisuus on 12 %

                     Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet.

                  4a10

                  Danisco Animal Nutrition

                  Endo-1,4-beeta-ksylanaasi
                  EC 3.2.1.8
                  Subtilisiini
                  EC 3.4.21.62
                  Alfa-amylaasi
                  EC 3.2.1.1

                                 Lisäaineen koostumus

                                 Trichoderma reesei (ATCC PTA 5588) -organismin tuottamaa endo-1,4-beetaksylanaasia, Bacillus amyloliquefaciens (ATCC 3978) -organismin tuottamaa alfa-amylaasia ja Bacillus subtilis (ATCC 2107) -organismin tuottamaa subtilisiinia sisältävä valmiste, jonka vähimmäisaktiivisuus kiinteänä on:

                                          —

                                          endo-1,4-beetaksylanaasi: 1 500 U (1)/g

                                          —

                                          subtilisiini 20 000 U (2)/g

                                          —

                                          alfa-amylaasi: 2 000 U (3)/g.

                                 Tehoaineen ominaispiirteiden kuvaus

                                 Trichoderma reesei (ATCC PTA 5588) -organismin tuottama endo-1,4-beetaksylanaasi, Bacillus amyloliquefaciens (ATCC 3978) -organismin tuottama alfa-amylaasi ja Bacillus subtilis (ATCC 2107) -organismin tuottama subtilisiini.

                                 Analyysimenetelmät
                                  (4)

                              Tehoaineen määrittäminen lisäaineesta, esiseoksista ja rehusta.

                                          Endo-1,4-beeta-ksylanaasi: kolorimetrinen menetelmä, jolla kvantifioidaan vesiliukoiset värjätyt fragmentit, jotka ovat muodostuneet endo-1,4-beetaksylanaasin vaikuttaessa kaupallisesti saatavilla oleviin atsuriiniin ristisidottuihin vehnän arabinoksylaaniaineisiin;

                                          alfa-amylaasi: kolorimetrinen menetelmä, jolla kvantifioidaan vesiliukoiset värjätyt fragmentit, jotka ovat muodostuneet alfa-amylaasin vaikuttaessa kaupallisesti saatavilla oleviin atsuriiniin ristisidottuihin tärkkelyspolymeeriaineisiin;

                                          subtilisiini: kolorimetrinen menetelmä, jolla kvantifioidaan vesiliukoiset värjätyt fragmentit (atsuriini), jotka ovat muodostuneet subtilisiinin vaikuttaessa kaupallisesti saatavilla oleviin ristisidottuihin kaseiiniaineisiin.

                  Munivat kanat

                  —

                              endo-1,4-beetaksylanaa si
                              300 U

                              subtilisiini
                              4 000 U

                              alfa-amylaasi
                              400 U

                  —

                              1.

                              Lisäaineen käyttöohjeissa on ilmoitettava varastointilämpötila ja -aika sekä stabiilisuus rehua rakeistettaessa.

                              2.

                              Käytetään rehuseoksissa, joissa on paljon tärkkelystä ja muita polysakkarideja kuin tärkkelystä (pääasiassa arabinoksylaaneja ja beeta-glukaaneja), esim. yli 40 % maissia sisältävät.

                              3.

                              Turvallisuus: käsittelyn aikana on käytettävä hengityssuojaa sekä suojalaseja ja -käsineitä.

                  10. toukokuuta 2021

         (1)  1 U on entsyymimäärä, joka vapauttaa ristisidoksisesta kaura–speltti-ksylaanisubstraatista 0,5 μmol pelkistävää sokeria minuutissa (ilmaistuna ksyloosiekvivalentteina) (pH 5,3 ja lämpötila 50 °C).

         (2)  1 U on entsyymimäärä, joka vapauttaa kaseiinisubstraatista 1 μmol fenoliyhdisteitä (tyrosiiniekvivalentteina) minuutissa (pH 7,5 ja lämpötila 40 °C).

         (3)  1 U on entsyymimäärä, joka vapauttaa veteen liukenemattomasta ristisidoksisesta tärkkelyspolymeerisubstraatista 1 μmol glukosidisidosta minuutissa (pH 6,5 ja lämpötila 37 °C).

         (4)  Analyysimenetelmiä koskevia yksityiskohtaisia tietoja on saatavissa seuraavasta rehun lisäaineita käsittelevän Euroopan unionin vertailulaboratorion osoitteesta: www.irmm.jrc.be/crl-feed-additives.


title: Komission täytäntöönpanoasetus (EU) N:o 95/2013, annettu 1 päivänä helmikuuta 2013 , Pediococcus acidilactici CNCM MA 18/5M -valmisteen hyväksymisestä kaikkien muiden kalojen kuin lohikalojen rehun lisäaineena (hyväksynnän haltija Lallemand SAS)  ETA:n kannalta merkityksellinen teksti

text:
               2.2.2013

               FI

               Euroopan unionin virallinen lehti

               L 33/19

         KOMISSION TÄYTÄNTÖÖNPANOASETUS (EU) N:o 95/2013,
   annettu 1 päivänä helmikuuta 2013,

      Pediococcus acidilactici CNCM MA 18/5M -valmisteen hyväksymisestä kaikkien muiden kalojen kuin lohikalojen rehun lisäaineena (hyväksynnän haltija Lallemand SAS)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:

               (1)

               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.

               (2)

                  Pediococcus acidilactici CNCM MA 18/5M -valmisteen uutta käyttötapaa koskeva hakemus on tehty asetuksen (EY) N:o 1831/2003 7 artiklan mukaisesti. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

               (3)

               Hakemus koskee Pediococcus acidilactici CNCM MA 18/5M -valmisteen uuden käyttötavan hyväksymistä kaikkien kalojen rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.

               (4)

                  Pediococcus acidilactici CNCM MA 18/5M -valmisteen käyttö hyväksyttiin ilman määräaikaa broilerien ruokinnassa komission asetuksella (EY) N:o 1200/2005 (2) ja lihasikojen ruokinnassa komission asetuksella (EY) N:o 2036/2005 (3) sekä kymmeneksi vuodeksi lohikalojen ja katkarapujen ruokinnassa komission asetuksella (EY) N:o 911/2009 (4), vieroitettujen porsaiden ruokinnassa komission asetuksella (EU) N:o 1120/2010 (5) ja munivien kanojen ruokinnassa komission asetuksella (EU) N:o 212/2011 (6).

               (5)

               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 11 päivänä syyskuuta 2012 antamassaan lausunnossa (7), että Pediococcus acidilactici CNCM MA 18/5M -valmiste voi ehdotetuissa käyttöolosuhteissa vaikuttaa suotuisasti kaikkien kalojen kehitykseen lisäämällä hyvin kehittyneiden kalojen osuutta ja vähentämällä luiden epämuodostumia.

               (6)

                  Pediococcus acidilactici CNCM MA 18/5M -valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Näin ollen kyseisen valmisteen käyttö olisi hyväksyttävä tämän asetuksen liitteessä esitetyn mukaisesti.

               (7)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”muut eläintuotantoon vaikuttavat lisäaineet” kuuluva liitteessä tarkoitettu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä helmikuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 268, 18.10.2003, s. 29.

      (2)  EUVL L 195, 27.7.2005, s. 6.

      (3)  EUVL L 328, 15.12.2005, s. 13.

      (4)  EUVL L 257, 30.9.2009, s. 10.

      (5)  EUVL L 317, 3.12.2010, s. 12.

      (6)  EUVL L 59, 4.3.2011, s. 1.

      (7)  EFSA Journal 2012; 10(9):2886.

      LIITE

                  Lisäaineen tunnistenumero

                  Hyväksynnän haltijan nimi

                  Lisäaine

                  Koostumus, kemiallinen kaava, kuvaus, analyysimenetelmä

                  Eläinlaji tai -ryhmä

                  Enimmäisikä

                  Vähimmäispitoisuus

                  Enimmäispitoisuus

                  Muut määräykset

                  Hyväksynnän voimassaolo päättyy

                  Aktiivisuusyksikköä/ kg täysrehua, jonka kosteuspitoisuus on 12 %

                     Luokka: eläintuotantoon vaikuttavat lisäaineet. Funktionaalinen ryhmä: muut eläintuotantoon vaikuttavat lisäaineet (eläinten kasvuun myönteisesti vaikuttavat)

                  4d1712

                  Lallemand SAS

                     Pediococcus acidilactici CNCM MA 18/5M

                                 Lisäaineen koostumus

                                 Pediococcus acidilactici CNCM MA 18/5M -valmiste, joka sisältää vähintään 1 × 1010 PMY/g lisäainetta

                                 Tehoaineen kuvaus

                                 Pediococcus acidilactici CNCM MA 18/5M -organismin elinkykyisiä soluja

                                 Analyysimenetelmät
                                  (1)

                                          Määrittäminen: Pintaviljelynä MRS-agarilla (EN 15786:2009)

                                          Tunnistaminen: pulssikenttäelektroforeesigenotyypityksellä (PFGE)

                  Kaikki muut kalat kuin lohikalat

                  —

                  1 × 109

                  —

                              1.

                              Lisäaineen ja esiseoksen käyttöohjeissa on mainittava varastointilämpötila ja -aika sekä stabiilisuus rehua rakeistettaessa.

                              2.

                              Turvallisuus: käsittelyn aikana on käytettävä hengityssuojaa sekä suojalaseja ja -käsineitä.

                  22. helmikuuta 2023

         (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx.